CELEX: C2007/211/11
Language: mt
Date: 2007-09-08 00:00:00
Title: Kawża C-155/06: Sentenza tal-Qorti tal-Ġustizzja (It-Tmien Awla) tat- 18 ta' Lulju 2007 — Il-Kummissjoni tal-Komunitajiet Ewropej vs Ir-Renju Unit tal-Gran Brittanja u ta' l-Irlanda ta' Fuq (Nuqqas ta'Stat li jwettaq obbligu — Direttiva 96/20/Euratom — Ħarsien tas-saħħa tal-ħaddiema u l-pubbliku ġenerali kontra l-perikli li jiġu minn radjazzjoni jonizzanti — Nuqqas ta' traspożizzjoni korretta fit-terminu ta' żmien stabbilit)

8.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 211/7
            
         Sentenza tal-Qorti tal-Ġustizzja (It-Tmien Awla) tat-18 ta' Lulju 2007 — Il-Kummissjoni tal-Komunitajiet Ewropej vs Ir-Renju Unit tal-Gran Brittanja u ta' l-Irlanda ta' Fuq
   (Kawża C-155/06) (1)
   
   (Nuqqas ta'Stat li jwettaq obbligu - Direttiva 96/20/Euratom - Ħarsien tas-saħħa tal-ħaddiema u l-pubbliku ġenerali kontra l-perikli li jiġu minn radjazzjoni jonizzanti - Nuqqas ta' traspożizzjoni korretta fit-terminu ta' żmien stabbilit)
   (2007/C 211/11)
   Lingwa tal-kawża: l-Ingliż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: M. Patakia u D. Lawunmi, aġenti)
   
      Konvenuta: Ir-Renju Unit tal-Gran Brittanja u ta' l-Irlanda ta' Fuq (rappreżentant: C. White, aġent)
   Suġġett
   Nuqqas ta' Stat li jwettaq obbligu — Nuqqas li jadotta d-dispożizzjonijiet neċessarji kollha sabiex ikun konformi ma' l-Artikolu 54 tad-Direttiva tal-Kunsill 96/29/Euratom, tat-13 ta' Mejju 1996, li tistabbilixxi standards bażiċi ta' sigurtà għall-ħarsien tas-saħħa tal-ħaddiema u l-pubbliku ġenerali kontra l-perikli li jiġu minn radjazzjoni jonizzanti (ĠU L 159, p. 1) — Nuqqas ta' dispożizzjonijiet li jippermettu l-implementazzjoni ta' kull intervent xieraq fis-sitwazzjonijiet kollha li jwasslu għal esposizzjoni li ddum sejra li tirriżulta mill-effetti ta' wara ta' emerġenza radjoloġika jew użanza tal-passat jew qadima jew attività tax-xogħol
   Dispożittiv
   
               1)
            
            
               Meta ma adottax, fit-terminu stabbilit, il-miżuri leġiżlattivi, regolamentari u amministrattvi kollha sabiex ikun hemm intervent xieraq fis-sitwazzjonijiet kollha li jwasslu għal espożizzjoni li ddum sejra għal radjazzjoni jonizzanti li tirriżulta mill-effetti ta' wara ta' emerġenza radjoloġika jew użanza tal-passat jew qadima jew attività tax-xogħol, ir-Renju Unit tal-Gran Brittanja u ta' l-Irlanda ta' Fuq naqas milli jwettaq l-obbligi tiegħu skond l-Artikolu 53 tad-Direttiva tal-Kunsill 96/29/Euratom, tat-13 ta' Mejju 1996, li tistabbilixxi standards bażiċi ta' sigurtà għall-ħarsien tas-saħħa tal-ħaddiema u l-pubbliku ġenerali kontra l-perikli li jiġu minn radjazzjoni jonizzanti.
            
         
               2)
            
            
               Ir-Renju Unit tal-Gran Brittanja u ta' l-Irlanda ta' Fuq huwa ordnat ibati l-ispejjeż.
            
         
      (1)  ĠU C 121, 20.5.2006.